Tilemẓit tameɣbunt, tettak-as siwa cɣel i ywaɛren, d nettat i ysiriden leḥwal i ten-itt-segimen, d nettat i yetteḥukun taxxamt n tmeṭṭut n baba-s akked texxamin tullas-nni, nettat teggan uksawen di taɛrict ɣef tbayast taqdimt, ma d ysetma-s ganent di texxamin lah lah, imṭaṛḥen d ineggura i d-fɣen, lmaryat ttewalint iman-nsent seg uqarru ama d iḍaren. Tilemẓit tameɣbunt tuɣ-itent ɣer daxel, maɛna yewwi-d fell-as ad tesber, ur tezmir ara ad as-tcetki i baba-s xaṭer testaɛmer-it tmeṭṭut-is.